OMV1I SS IONEN FOR DE EUROPÆISKE FÆLLESSKABER 
K0M(94) 82 ende I i g udg. 
Bruxelles, den 16.03.1994 
EP-initiativ til modernisering af tekstil- og 
beklaednings industrien i Portugal 
Begrundelse 
Fællesskabsinitiativ til modernisering af tekstil- og 
beklædningsindustrien i Portugal 
1. De portugisiske myndigheder understregede under GATT-
forhandlingerne, at tekstil- og beklædningsindustrien, der tegner 
sig for en tredjedel af industribeskæftigelsen og industrieksporten 
i Portugal, har sværere end den øvrige tekstil- og 
beklædningsindustri i Fællesskabet ved at klare den skærpede 
internationale konkurrence, der vil følge af en gradvis afvikling 
af importrestriktionerne. Ved godkendelsen af resultaterne af GATT-
forhandlingerne erkendte Kommissionen og Rådet tekstil- og 
beklædningsindustriens særlige og vitale betydning for Portugal og 
blev enige om følgende tekst: 
"Med det formål at bistå Portugal med at løse det centrale problem 
med dets tekstilindustris fremtid under hensyn til denne industris 
særlige økonomiske struktur noterede Rådet sig og gav sin 
tilslutning til, at Kommissionen agter at tage 400 mio. ECU fra de 
midler, som er afsat til programmerne vedrørende 
fællesskabsinitiativer. Denne særlige tildeling skal tjene til at 
modernisere den portugisiske tekstilsektor og supplere det program, 
som Portugal har forelagt som led i Fællesskabets støtte til mål 
nr. 1; den supplerer ligeledes RETEX-initiativet, der gælder indtil 
1997. 
Endvidere kan de portugisiske tekstil- og beklædningsvirksomheder -
stadig i moderniseringsøjemed - ligesom andre virksomheder opnå lån 
fra Den Europæiske Investeringsbank. For at lette denne 
finansieringsform kan de portugisiske virksomheder opnå 
rentegodtgørelser, hvis finansiering vil blive sikret op til et 
beløb på 100 mio. ECU for den seksårige periode 1994-1999 ved træk 
på den særlige tildeling på 400 mio. ECU". 
2. Selv om dette initiativ kun vedrører én medlemsstat, er det i 
overensstemmelse med artikel 3 i EFRU-forordningen, hvor det er 
fastsat, at formålet med kommissionsinitiativet inden for rammerne 
af de opgaver, der er tildelt EFRU, er "at bidrage til løsninger af 
alvorlige problemer, der har direkte tilknytning til gennemførelsen 
af andre af Fællesskabets politikker, og som påvirker den 
socioøkonomiske situation i en eller flere regioner". 
3. En betydelig del af tekstil- og beklædningsindustrien står meget 
svagt over for den nuværende eller fremtidige udvikling i den 
internationale konkurrence. På det teknologiske område skyldes 
svagheden et meget lavt investeringsniveau, der kun når op på 
halvdelen af EF-gennemsnittet for de samme sektorer. På det 
kommercielle område forårsages svagheden af en overdreven 
koncentration af produktionen på lønarbejde fra ordregivere i 
udlandet. 
Tekstil- og beklædningsindustrien er stærkt koncentreret i det 
nordlige og centrale Portugal, hvor den i visse regioner udgør over 
50% af industribeskæftigelsen, og skal omstruktureres i en støt 
rytme. Omstruktureringen kan medføre tab af mange arbejdspladser, 
som det var tilfældet i 1970'erne og 1980'erne i de fleste andre 
lande i Den Europæiske Union. 
4. Dette initiativ, der vil bidrage til en modernisering af tekstil-
og beklædningsindustrien i Portugal, vil hjælpe de portugisiske 
regioner, der er meget afhængige af denne industri, til at klare 
den vanskelige tilpasning af deres samlede industristruktur. Disse 
regioner har hidtil på grund af manglende alternativer og et 
manglende gunstigt miljø ikke i tilstrækkelig grad kunnet 
diversificere deres økonomiske aktiviteter eller modernisere deres 
industri. 
5. Ud over dette initiativ nyder disse regioner godt af RETEX-
initiativet, der skal gøre det muligt for dem at fremskynde 
diversificeringen af deres industristruktur. 
Tekstilinitiativet skal i øvrigt supplere de aktioner, der er 
fastsat i den portugisiske EF-støtteramme, og som vedrører den 
samlede portugisiske industri, med særlige aktioner inden for 
tekstil- og beklædningsindustrien, for at denne kan tage de 
fremtidige udfordringer op. 
Den omfattende tilpasning forudsætter frem for alt en ændring i 
virksomhedernes interne opbygning og i samarbejdet mellem dem og 
med eksterne organer. Virksomhederne skal hjælpes til at indlede en 
modernisering på et sundt grundlag under hensyntagen til 
udviklingen inden for virksomhedsopbygning, teknologi og 
verdensmarkedshandel. 
Med henblik herpå skal der lægges vægt på en forbedring af 
virksomhedernes knowhow, udveksling af erfaringer og samarbejde 
mellem virksomhedsledere med støtte fra grupper af eksperter og 
igangsættere. 
For at styrke virksomhederne på det teknologiske område og for at 
tilnærme den portugisiske industris produktivitet til EF-
gennemsnittet kan industriomstruktureringer i forbindelse med dette 
initiativ også vedrøre modernisering af produktionsanlæggene. 
6. For at støtten til modernisering af tekstil- og 
beklædningsindustrien i Portugal ikke medfører uacceptable 
konkurrenceforvridninger på EF-markedet, foreslår Kommissionen i 
sine retningslinjer for dette initiativ kun at yde EF-støtte på 
følgende betingelser: 
de projekter, der vil blive finansieret i forbindelse med dette 
initiativ, skal indgå i eksisterende horisontale 
støtteordninger i Portugal. Der vil derfor ikke blive indført 
en særlig støtteordning for tekstil- og beklædningssektoren. 
- desuden vil finansieringen af investeringer i produktionsanlæg 
i forbindelse med dette initiativ blive begrænset til en 
forbedring af virksomhedernes adgang til risikovillig kapital, 
lån med rentegodtgørelse og/eller garanterede lån. 
projekterne skal indgå i en strategi for omstrukturering af 
tekstil- og beklædningsindustrien, der er aftalt mellem 
Kommissionen og de portugisiske myndigheder. De portugisiske 
myndigheder skal sørge for, at moderniseringen ikke fører til 
en samlet stigning i Portugals produktionskapacitet udtrykt i 
mængde. 
Det pågældende overvågningsudvalg skal på grundlag af 
gennemførelsesrapporter og en uafhængig evaluering af programmet 
periodisk kontrolleres, om de aktioner, der finansieres i 
forbindelse med initiativet, opfylder disse betingelser. 
Udkast til meddelelse til medlemsstaterne 
om retningslinjerne for initiativet til modernisering 
af tekstil- og beklædningsindustrien i Portugal 
1. På mødet den besluttede Kommissionen for De Europæiske 
Fællesskaber at indføre et fællesskabsinitiativ, der indgår i den 
generelle regionaludvikling, og som vedrører modernisering af 
tekstil- og beklædningsindustrien i Portugal, efter artikel 11 i 
Rådets forordning (EØF) nr. 4253/88 som andret ved forordning (EØF) 
nr. 2082/93t1) og efter artikel 3 i Rådets forordning (EØF) nr. 
4254/88 som ændret ved Rådets forordning (EØF) nr. 2083/93<2). 
1. FORMÅL 
2. Formålet med dette initiativ er at fremme moderniseringen af 
tekstil- og beklædningsvirksomhederne i Portugal for at forberede 
dem på den skærpede internationale konkurrence. 
EF-støtte, der ydes i forbindelse med dette initiativ, er betinget 
af, at Kommissionen godkender en strategi for omstrukturering af 
tekstil- og beklædningsindustrien i perioden 1994-1999, som de 
portugisiske myndigheder forelægger den. Denne strategi omfatter 
også fastlæggelse af reglerne for støtte til virksomhederne, bl.a. 
kravet om, at Portugal ikke samlet øger tekstil- og 
beklædningsindustriens produktionskapacitet udtrykt i mængde. 
II. STØTTEBERETTIGEDE FORANSTALTNINGER 
3. Foranstaltningerne angår de nuværende tekstil- og 
beklædningsvirksomheder i Portugal. Det program, som de 
portugisiske myndigheder forelægger, skal omfatte en række 
afbalancerede foranstaltninger, der passer ind i den generelle plan 
for regionaludvikling i Portugal og den samlede strategi for 
omstrukturering af tekstil- og beklædningssektoren, og som tager 
sigte på at udarbejde og gennemføre individuelle planer for 
modernisering af virksomhederne i denne sektor, udvikle samarbejdet 
mellem virksomhederne og forbedre deres miljø med hensyn til 
serviceydelser. 
(1) EFT nr. L 193 af 31.7.1993, s. 24. 
(2) EFT nr. L 193 af 31.7.1993, s. 36. 
De støtteberettigede foranstaltninger kan vedrøre: 
a) støtte til finansiering af ekstern ekspertise for at hjælpe 
virksomhederne ved udarbejdelsen af deres moderniseringeplaner 
og forbedringen af knowhow f.eks. med hensyn til design, 
kvalitetspolitik, computerstyret udvikling og produktion, 
marketing, virksomhedernes interne opbygning samt 
arbejdstagernes sundhed og sikkerhed; 
b) erhvervsuddannelse i forbindelse med udarbejdelse og 
gennemførelse af moderniseringsplaner samt omstilling af 
personale, der er truet af arbejdsløshed eller er afskediget; 
c) et midlertidigt tilskud til finansiering af lønningerne til 
ingeniører, teknikere og mellemledere, der ansættes for at 
støtte gennemførelsen af moderniseringsplaner i SMV, som råder 
over sådanne planer, der er udarbejdet med hjælp fra eksterne 
eksperter; 
d) finansiering af virksomhedernes moderniseringsplaner, hvad 
enten det drejer sig om immaterielle investeringer, forbedring 
af knowhow eller materielle investeringer, herunder 
produktionsanlæg. 
Investeringerne i produktionsanlæg kan kun fremmes ved, at 
virksomhederne får adgang til risikovillig kapital, lån med 
rentegodtgørelse fra EIB eller andre finansielle organer eller 
garantifonde; 
e) etablering af igangsætnings- og rådgivningsgrupper, der skal 
tilskynde tekstil- og beklædningsvirksomhedslederne til 
forbedring af knowhow, hjælpe dem til at fremme det indbyrdes 
samarbejde og samarbejdet med deres leverandører og kunder; 
f) støtte til tekstil- og beklædningsvirksomhedernes tilpasning 
til bl.a. miljøbestemmelserne i EF for at nedsætte forureningen 
fra tekstil- og beklædningsvirksomhederne ved at lette 
behandlingen og genanvendelsen af flydende affald og 
industriaffald og ved teknisk bistand at hjælpe dem til at 
indføre mindre forurenende produktionsprocesser. 
III. BETINGELSER FOR YDELSE AF EF-STØTTE 
4. Ved hver beslutning om finansiering af virksomhedernes 
moderniseringsplaner skal de portugisiske myndigheder, der er 
ansvarlige for udbetaling af støtten, kontrollere, om disse planer 
er i overensstemmelse med den samlede omstruktureringsstrategi, der 
er aftalt med Kommissionen. De portugisiske myndigheder skal gøre 
støtten betinget af, at de således godkendte planer senere 
overholdes. De nødvendige bestemmelser for behandlingen af 
støtteansøgningerne, overvågningen af iværksættelsen af 
omstruktureringsplanerne og de sanktioner, der skal idømmes i 
tilfælde af manglende overholdelse af støttebetingelserne, 
fastlægges efter fælles aftale mellem de portugisiske myndigheder 
og Kommissionen for De Europæiske Fællesskaber. 
Investeringsprojekter, der finansieres i henhold til dette 
initiativ, indgår i eksisterende horisontale støtteordninger i 
Portugal. Disse projekter skal således opfylde de krav til 
støtteberettigelse, der er fastsat i disse ordninger. Der vil 
derfor ikke blive indført en særlig støtteordning for tekstil- og 
beklædningssektoren. 
De støttemodtagende virksomheder skal bevise, at de overholder den 
nationale arbejdsretlige lovgivning. 
IV. FÆLLESSKABETS BIDRAG TIL FINANSIERING AF INITIATIVET 
5. Det operationelle tekstilprogram for Portugal finansieres af 
medlemsstaten og Fællesskabet i forening. Strukturfondenes samlede 
tilskud til dette initiativ i perioden 1994-1999 er på 400 mio. 
ECU. Der kan endvidere opnås lån fra Den Europæiske 
Investeringsbank. For at lette denne type finansiering kan de 
portugisiske virksomheder opnå rentegodtgørelse, der for et beløb 
på højst 100 mio. ECU vil blive finansieret over den bevilling, der 
er afsat til dette initiativ. 
V. GENNEMFØRELSE 
6. Portugal forelægger sit detaljerede forslag til operationelt 
program senest fire måneder fra offentliggørelsen af nærværende 
meddelelse i De Europæiske Fællesskabers Tidende. 
Hver sjette måned kontrollerer Kommissionen og de portugisiske 
myndigheder i det pågældende overvågningsudvalg, om den samlede 
strategi, der er aftalt med Kommissionen, overholdes, på grundlag 
af rapporter om programmets fremskriden og senere på grundlag af 
uafhængige evalueringer. 
7. Al korrespondance vedrørende denne meddelelse stiles til: 
Generaldirektør E. Landaburu 
Generaldirektoratet for Regionalpolitik 
Kommissionen for De Europæiske Fællesskaber 
200, Rue de la Loi 
B-1049 Bruxelles 
ISSN 0254-1459 
KOM (94) 82 endelig udg. 
DOKUMENTER 
DA io 
Katalognummer : CB-CO-94-092-DA-C 
ISBN 92-77-66445-2 
Kontoret for De Europæiske Fællesskabers Officielle Publikationer 
L-2985 Luxembourg